CELEX: 32012L0001
Language: lt
Date: 1325808000000
Title: 2012 m. sausio 6 d. Komisijos įgyvendinimo direktyva 2012/1/ES, kuria dėl reikalavimų, kuriuos turi atitikti Oryza sativa pasėliai, iš dalies keičiamas Tarybos direktyvos 66/402/EEB I priedas  Tekstas svarbus EEE

7.1.2012   
            
            
               LT
            
            
               Europos Sąjungos oficialusis leidinys
            
            
               L 4/8
            
         KOMISIJOS ĮGYVENDINIMO DIREKTYVA 2012/1/ES
   2012 m. sausio 6 d.
   kuria dėl reikalavimų, kuriuos turi atitikti Oryza sativa pasėliai, iš dalies keičiamas Tarybos direktyvos 66/402/EEB I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla (1), ypač į jos 21a straipsnį,
   kadangi:
   
               (1)
            
            
               iš naujausios valstybių narių informacijos ir tyrimų matyti, kad reikia nustatyti Fusarium fujikuroi užkrėstų augalų skaičiaus ribą laukuose, kuriuose auginama Oryza sativa sėkla, nes Fusarium fujikuroi kenkia ryžiams ir yra atsparus apdorojimui esamais augalų apsaugos produktais. Šie tyrimai taip pat parodė, kad reikia sumažinti laukinių ar raudongrūdžių augalų skaičiaus ribą laukuose, kuriuose auginama Oryza sativa sėkla, nes taikant dabartinę skaičiaus ribą žymiai sumažėjo ryžių sėklos derlius ir pablogėjo jos kokybė;
            
         
               (2)
            
            
               atsižvelgiant į tai, reikėtų nustatyti Fusarium fujikuroi užkrėstų augalų skaičiaus ribą laukuose, kuriuose auginama Oryza sativa sėkla, ir sumažinti laukinių ar raudongrūdžių augalų skaičiaus ribą laukuose, kuriuose auginama sertifikuotos kategorijos Oryza sativa sėkla. Šias skaičiaus ribas reikėtų nustatyti remiantis valstybėse narėse atliktais tyrimais;
            
         
               (3)
            
            
               todėl Direktyva 66/402/EEB turėtų būti atitinkamai iš dalies pakeista;
            
         
               (4)
            
            
               šioje direktyvoje nustatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 66/402/EEB pakeitimai
   Direktyvos 66/402/EEB I priedo 3 punkto A papunktis pakeičiamas taip:
   
               „A.
            
            
               Oryza sativa:
               augalų, kurie aiškiai atpažįstami kaip užkrėsti Fusarium fujikuroi, skaičius neviršija:
               
                           —
                        
                        
                           auginant elitinę sėklą – dviejų 200 m2 plote,
                        
                     
                           —
                        
                        
                           auginant sertifikuotą pirmosios kartos sėklą – keturių 200 m2 plote,
                        
                     
                           —
                        
                        
                           auginant sertifikuotą antrosios kartos sėklą – aštuonių 200 m2 plote.
                        
                     Augalų, kurie aiškiai atpažįstami kaip laukiniai augalai ar raudongrūdžiai augalai, skaičius neviršija:
               
                           —
                        
                        
                           auginant elitinę sėklą – nulio,
                        
                     
                           —
                        
                        
                           auginant sertifikuotą pirmosios ir antrosios kartos sėklą – vieno 100 m2 plote.“
                        
                     
         2 straipsnis
   Perkėlimas į nacionalinę teisę
   1.   Valstybės narės ne vėliau kaip iki 2012 m. gegužės 31 d. priima įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Įsigaliojimas
   Ši direktyva įsigalioja septintą dieną po jos paskelbimo Europos Sąjungos oficialiajame leidinyje.
   4 straipsnis
   Adresatai
   Ši direktyva skirta valstybėms narėms.
   
      Priimta Briuselyje 2012 m. sausio 6 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL 125, 1966 7 11, p. 2309/66.